Diari Oficial de la Generalitat Valenciana


Sumari del DOGV 4988, del 19-04-2005 (2005/3987)

Informació pública del programa d'actuació integrada de les unitats d'execució 1 i 2 del sector SAUT-4 de les normes subsidiàries de planejament d'Almoradí.
------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3987


Organisme emissor
:   Inmo Vega Baja, SL

Tipus de document
:   Anunci

Informació pública del programa d'actuació integrada de les unitats d'execució 1 i 2 del sector SAUT-4 de les normes subsidiàries de planejament d'Almoradí. [2005/Q3987]
  
Mitjançant este edicte s'anuncia l'obertura d'un període d'informació pública i concurrència pel termini de 20 dies, comptador des del sendemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada de les unitats d'execució 1 i 2 del sector SAUT-4 de les normes subsidiàries de planejament d'Almoradí per la mercantil Inmo Vega Baja, SL, de nacionalitat espanyola, amb domicili a Orihuela (Alacant), avinguda de La Vega, 18, 1r.
  
Esta documentació consistix en:
  
1. Programa per al desenvolupament de l'actuació integrada del sector SAUT-4.
  
2. Avantprojecte d'urbanització del sector SAUT-4.
  
La documentació assenyalada estarà a la vista durant l'indicat període d'exposició pública a la Notaria de Luis Lorenzo Serra, situada a Almoradí, carrer Major, 18, on es podrà consultar de dilluns a divendres, de 10.00 a 14.00 hores, així com a les dependències de l'Ajuntament d'Almoradí.
  
S'advertix que, dins del termini de 20 dies, comptador des de la publicació del darrer anunci, qualsevol persona podrà comparéixer a la notaria ressenyada abans per a obtindre una còpia de l'acta notarial de protocol·lització o sol·licitar que se li hi exhibisca, i també podrà presentar al·legacions a la documentació esmentada.
  
Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació que hi ha dipositades i de presentar davant d'este les al·legacions que més li convinguen a l'alternativa tècnica exposada al públic; es fa constar així mateix que es podran presentar alternatives tècniques en competència a l'exposada al públic en un període de 20 dies, comptadors des de la publicació en el Diari Oficial de la Generalitat Valenciana d'este edicte, i a formular proposicions juridicoeconòmiques dins dels terminis legalment establits, tot això segons el que disposen els articles 45, 46 i 48 de la Llei Reguladora de l'Activitat Urbanística.
  
Es fa constar a més a més que s'han practicat les notificacions als titulars cadastrals dels terrenys de conformitat amb l'establit en l'article 48.c de la Llei Reguladora de l'Activitat Urbanística, si bé este edicte valdrà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals que siguen desconeguts, d'acord amb el que disposa l'article 59 de la Llei 30/1992; la llista de titulars cadastrals del sector és la que s'adjunta a continuació:
  
1. Residenciales Móviles, SA.
  
2. Ajuntament d'Almoradí.
  
3. Inmo Vega Baja, SL.
  
El termini per a formular alternatives tècniques en competència amb l'exposada al públic de 20 dies podrà així mateix ampliar-se en uns altres 20 dies si, durant els 10 primers dies d'informació pública, qualsevol persona interessada es compromet fefaentment a formular una alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, al dia següent hàbil a la conclusió del termini per a presentar-les i, en tot cas, amb l'acreditació prèvia pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de l'execució.